ພັນ​ລະ​ຍາ​ຂອງນາຍ Liu Xiaobo ​ຖືກ​ກັກ​ບໍລິ​ເວນ
ນາງ​ບໍ່​​ໄດ້​ຮັບ​ອຸ​ນະຍາດ​ໃຫ້ອອກ​ຈາກ​ຕຶກ​ອາຄານ​ບ້ານພັກ​ ຫຼັງ​ຈາກ​ທີ່​ທາງ​ການ​ໄດ້​ປ່ອຍ​ໃຫ້ນາງ ​ໄປພົບ​ພໍ້​ກັບສາມີ​ ນັກ​ໂທດ​ຂອງ​ນາງ​ໃນ​ຄຸກ.
ພັນລະຍາຂອງນັກໂທດ ນາຍ Liu Xiaobo ຜູ້ທີ່ຫາກໍໄດ້ ຮັບລາງວັນ Nobel ຂະແໜງສັນຕິພາບນັ້ນ ໄດ້ບອກໃຫ້ ໂລກຊາບວ່າ ນາງໄດ້ຖືກກັກບໍລິເວນ ນາງ Liu Xia ໄດ້ຂຽນບອກຜ່ານ Twitter ທາງອິນເທິ ເນັດໃນວັນອາທິດວານນີ້ວ່າ ນາງບໍ່ໄດ້ຮັບອຸນະຍາດໃຫ້ ອອກຈາກຕຶກອາຄານບ້ານພັກຂອງນາງທີ່ປັກກິ່ງນັ້ນ ຫຼັງຈາກທີ່ທາງການໄດ້ປ່ອຍໃຫ້ນາງໄປພົບພໍ້ກັບສາມີນັກ ໂທດຂອງນາງໃນຄຸກ ກ່ອນໜ້ານັ້ນໃນມື້ວານນີ້ ລາວຍັງ ເວົ້າວ່າ ໂທລະສັບຂອງນາງກໍຖືກຕັດເຊັ່ນກັນ ໃນວັນຈັນ ມື້ນີ້ ປະເທດນໍເວຖະແຫລງວ່າ ຈີນໄດ້ຍົກເລີກການພົບປະກັບລັດຖະມົນຕີນໍເວທ່ານນຶ່ງ ທີ່ກໍາລັງຢ້ຽມຢາມຈີນຢູ່ ນັ້ນ ຊຶ່ງເປັນການປະຕິບັດຕາມຄໍາເຕືອນທີ່ວ່າ ຄວາມສຳ ພັນທາງການທູດລະຫວ່າງທັງສອງປະເທດ ຈະໄດ້ຮັບຜົນ ກະທົບ ຖ້າຫາກວ່ານາຍ Liu Xiaobo ໄດ້ຮັບລາງວັນ ດັ່ງກ່າວ ທ່ານ Lisbeth Berg-Hansen ລັດຖະມົນຕີການປະມົງຂອງນໍເວ ແມ່ນໄດ້ໄປເຖິງຈີນ ແລ້ວ ເພື່ອພົບປະກັບທາງການຈີນທີ່ຊຽງໄຮ້ ໃນວັນພຸດຈະມານີ້ ຄະນະກໍາມະການມອບລາງວັນໂນແບລຂະແໜງສັນຕິພາບ ແມ່ນປະຈໍາຢູ່ອ໊ອສໂລ ແຕ່ເປັນ ເອກກະລາດ ບໍ່ຂຶ້ນກັບລັດຖະບານນໍເວແຕ່ຢ່າງໃດເລີຍ